વડગામ તાલુકાના સકલાણા ગામે નીવૃત કર્મચારી વિકાસ મંડળ ની રચના કરવામાં આવી છે જેના માધ્યમથી નીવૃત કર્મચારીઓ સામુહિક રીતે પોતાનો નીવૃત્તિ બાદનો કિમંતી સમય અનેક સમાજઉપયોગી કાર્યો પાછળ આપી સમાજને એક નવી રાહ ચીંધી છે અને ઉમદા ઉદાહરણ પુરુ પાડ્યુ છે. તાજેતરમાં અશાપુરી ટ્રસ્ટ, ચુડા (સુરેન્દ્રનગર) , જ્યોતિ હોસ્પિટલ, વિસનગર તેમજ સમત્વ ટીમના સહયોગ થી નીવૃત કર્મચારી વિકાસ મંડળ સકલાણા દ્વારા સકલાણા ગામે નેત્ર અને દાંત નિદાન કેમ્પનું સફળ આયોજન કરવામાં આવ્યું. આ કેમ્પમાં ગામના તેમજ આજુબાજુના ગામોના ૪૦૦ ઉપરાંત દર્દીઓએ સારવાર તેમજ માર્ગદર્શનનો લાભ લીધો હતો.